Document ID: 32005D0028

KOMISSION PÄÄTÖS,
tehty 12 päivänä tammikuuta 2005,
päätöksen 93/52/ETY muuttamisesta siltä osin kuin se koskee tiettyjen Italian maakuntien julistamista luomistaudista (Br. melitensis) vapaiksi ja päätöksen 2003/467/EY muuttamisesta siltä osin kuin se koskee tiettyjen Italian maakuntien julistamista nautatuberkuloosista, nautojen luomistaudista ja naudan tarttuvasta leukoosista vapaiksi
(tiedoksiannettu numerolla K(2004) 5548)
(ETA:n kannalta merkityksellinen teksti)
(2005/28/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I osan 4 kohdan, liitteessä A olevan II osan 7 kohdan ja liitteessä D olevan I osan E kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II kohdan,
sekä katsoo seuraavaa:
(1)
Luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyssä komission päätöksessä 93/52/ETY (3) luetellaan jäsenvaltioiden alueet, jotka tunnustetaan virallisesti luomistaudista (Br. melitensis) vapaiksi direktiivin 91/68/ETY mukaisesti.
(2)
Firenzen, Livornon, Luccan, Massa-Carraran, Pisan, Pistoian, Praton ja Sienan maakunnissa Toscanan alueella sekä Perugian ja Ternin maakunnissa Umbrian alueella vähintään 99,8 prosenttia lammas- ja vuohitiloista on virallisesti luomistaudista vapaita tiloja. Lisäksi kyseiset maakunnat ovat sitoutuneet noudattamaan tiettyjä muita direktiivissä 91/68/ETY vahvistettuja ehtoja, jotka koskevat pistokokeiden suorittamista sen jälkeen, kun kyseiset maakunnat on julistettu luomistaudista vapaiksi.
(3)
Firenzen, Livornon, Luccan, Massa-Carraran, Pisan, Pistoian, Praton ja Sienan maakunnat Toscanan alueella sekä Perugian ja Ternin maakunnat Umbrian alueella olisi siksi tunnustettava virallisesti luomistaudista (Br. melitensis) vapaiksi lammas- ja vuohitilojen osalta.
(4)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (4).
(5)
Italia toimitti Lombardian alueella sijaitsevan Comon maakunnan osalta ja Toscanan alueella sijaitsevan Praton maakunnan osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset alueet voitaisiin julistaa virallisesti tuberkuloosista vapaiksi nautakarjojen osalta.
(6)
Italia toimitti Lombardian alueella sijaitsevan Brescian maakunnan osalta, Toscanan alueella sijaitsevan Praton maakunnan osalta ja Umbrian alueella sijaitsevien Perugian ja Ternin maakuntien osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset alueet voitaisiin julistaa virallisesti luomistaudista vapaiksi nautakarjojen osalta.
(7)
Lisäksi Italia toimitti Lombardian alueella sijaitsevan Pavian maakunnan osalta, Toscanan alueella sijaitsevan Massa-Carraran maakunnan osalta ja Umbrian alueella sijaitsevien Perugian ja Ternin maakuntien osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset alueet voitaisiin julistaa virallisesti naudan tarttuvasta leukoosista vapaiksi nautakarjojen osalta.
(8)
Italian toimittamien todisteiden arvioinnin perusteella Lombardian alueella sijaitseva Comon maakunta ja Toscanan alueella sijaitseva Praton maakunta olisi julistettava nautatuberkuloosista virallisesti vapaiksi, Lombardian alueella sijaitseva Brescian maakunta, Toscanan alueella sijaitseva Praton maakunta ja Umbrian alueella sijaitsevat Perugian ja Ternin maakunnat olisi julistettava nautojen luomistaudista virallisesti vapaiksi alueiksi ja Lombardian alueella sijaitseva Pavian maakunta, Toscanan alueella sijaitseva Massa-Carraran maakunta ja Umbrian alueella sijaitsevat Perugian ja Ternin maakunnat olisi julistettava naudan tarttuvasta leukoosista virallisesti vapaiksi.
(9)
Sen vuoksi päätökset 93/52/ETY ja 2003/467/EY olisi muutettava vastaavasti.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 93/52/ETY liite II tämän päätöksen liitteen I mukaisesti.
2 artikla
Muutetaan päätöksen 2003/467/EY liitteet I, II ja III tämän direktiivin liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä tammikuuta 2005.

Labels: 0
18
6